
Kultuuriministeerium
Suur-Karja 23, 
15076 Tallinn
										12.10.2026.

Kultuuriministri 30. septembri 2025. a määruse nr 6 “Riigieelarvest Kultuuri-ministeeriumile spordi toetamiseks eraldatud vahenditest sporditoetuste taotlemise ja andmise kord ning sportlasele ja tema treenerile preemia määramise kord” muutmise määrus.

Kultuuriministri määruse kooskõlastamiseks esitamise ettepanek.

Eesti Ujumisliit palub mitte muuta Spordialaliidu toetuse taotlejate hindamise kriteeriumid ja toetuse arvutamise korras punkti 17.4 vaid jääda eelnevalt kehtinud punktisüsteemile.
17.4. spordialaliidu esindajate osalemine rahvusvahelise katusorganisatsiooni juhatuses, komisjonis, ekspertrühmas. Kontrollitakse spordialaliitude poolt esitatud andmete alusel. Spordialaliit saab 1 punkti, kui spordialaliidul on vähemalt üks esindaja vastava spordiala rahvusvahelise katusorganisatsiooni komisjonis, ekspertrühmas või nendega samaväärses organis, 2 punkti, kui spordialaliidul on vähemalt üks esindaja vastava spordiala rahvusvahelise katusorganisatsiooni juhatuses ja 3 punkti kui esindaja on katusorganisatsiooni president.

PÕHJENDUS: Antud muudatus (anda punkte 1-3), seab erinevad spordialaliidud ebavõrdsesse seisu ega peegelda õiglaselt alaliitude tegelikku võimekust.

Näited ujumiiidu seisukohalt:
• Veealade rahvusvahelised katusorganisatsioonid (World Aquatics ja European Aquatics) ühendavad mitut suurt spordiala ning koondavad üle 200 liikmesriigi. Kohtade arv juhatuses ja komisjonides, eriti aga presidentuurides on ülimalt piiratud, mis muudab sinna valituks osutumise oluliselt keerulisemaks kui väiksema liikmeskonnaga või kitsamate spordialade rahvusvahelistes liitudes.
• Vajalike max punktide saamine eeldab ujumisliidult konkureerimist globaalsel tipptasemel sadade riikidega, samal ajal kui väiksema katusorganisatsiooniga spordialadel on komisjoni pääsemise lävepakk kordades madalam.
• Rahvusvaheliste katusorganisatsioonide juhtorganite koosseis sõltub tihti geograafilistest kvootidest ja poliitilistest kokkulepetest, mitte üksnes Eesti alaliidu töö tulemuslikkusest.

Eesti Ujumisliidu seisukohalt tekitab pakutud 1-3 punktisüsteem struktuurse ebavõrdsuse spordialade ja -liitude vahel. 

Lugupidamisega,

Pille Aule
Peasekretär
Telefon: 53498496
E-mail: pille@swimming.ee

